作者:樓穎
標題:東郊納涼，憶左威衛李錄事收昆季、太原崔參軍三首
內容:水竹誰家宅，幽庭向苑門。今知季倫沼，舊是闢疆園。饑鷺窺魚靜，鳴鴉帶子喧。興成隻自適，欲白返忘言。納涼每選地，近是青門東。林與繚垣接，池將沁水通。枝交帝女樹，橋映美人虹。想是忘機者，悠悠在興中。林間求適意，池上得清飆。稍稍斜回楫，時時一度橋。水光壁際動，山影浪中搖。不見李元禮，神仙何處要。